section_heading: Satrapije
paragraph_text: Satrapi su imali status „zaštitnika kraljevstva“, a imenovao ih je perzijski veliki kralj na neodređeno vrijeme. Kao što titula implicira, lokalni vladari praktički su bili „čuvari reda i mira“, a ne podređeni kraljevi. Ipak, bili su direktno odgovorni za provođenje globalne perzijske politike, prikupljanje poreza, provođenje zakona i stabilnost lokalnog gospodarstva. Također, imali su ovlasti pregovarati sa susjednim državama i zaratiti se. Satrapi su uglavnom birani iz plemićkih obitelji Perzijanaca i Medijaca koji su ipak imali povlašteni politički položaj u odnosu na ostale narode carstva, a nerijetko su birani i sami perzijski prinčevi.<ref>Pierre Briant, str. 91. Primjerice, Histasp (otac Darija Velikog) je bio namjesnik u Partiji,<ref>DB II.93ff. dok je Kserksov brat Masist bio namjesnikom Baktrije.<ref>Herodot, 9.113.1